員崗站

員崗站（粵拼：jyun4 gong1 zaam6；英文：Yuangang Station），規劃初期嗌過官堂站（gun1 tong4 zaam6；Guantang Station）同金坑站（gam1 haang1 zaam6；Jinkeng Station），係廣州地鐵7號綫嘅車站，2016年12月28號開放，位置喺番禺區南村鎮興南大道嘅員崗路口。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係7號綫月台。雖然車站冇休息室，但廁所喺月台西邊。 打掂 打橫 站廳 員崗站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺興南大道嘅員崗路口地底。 另外，喺呢個站東邊有條存車線，若果7號綫東邊出現冬瓜豆腐嘅話，去大學城南啲車都會攞呢度做總站，之後喺呢條存車線返轉頭。屆時去板橋同大學城南啲乘客要轉其它交通工具先至可以到。 商舖同自助服務 呢個站得好少商舖同自助服務，凈得間便利店同麵包糕餅舖。自助服務凈得臺自動影相機、販賣機同好易機響度。 出入口 呢個站有6個出入口，分别係A、B、C同E、F、G。但係F出入口因為起緊商業建築而暫時未開通。 頭尾班車信息同配線圖 車站歷史 規劃 呢個站喺2003年嘅廣州地鐵規劃入面出現，嗰時喺興南大道出現咗官堂站同金坑站呢兩個站，位置分別喺官堂村同埋金新大道口。後嚟7號綫喺金坑站以東路段先後改咗2次規劃，直到2010年底嘅規劃定咗到大學城南之後，由於加強南大幹線嘅連接而改喺興南大道位，令官堂站因為冇位起嘅理由而取消咗金坑站。 2014年7月15號，廣州市民政局同廣州地名網同時公佈咗7號綫一期嘅站名，呢個站亦改名做員崗站。 施工 2014年11月28號，車站正式喐手起。 2015年8月12號，車站正式封頂。 開通 2016年12月28號12:00，7號綫開通一期段時，車站亦正式開通。 利用狀況 員崗站附近都係雅居樂樓盤同員崗村、陳邊村等好多個城中村響度，加上附近有好多個工業區響度，所以上落班高峰期比較多人上落。 喺節假日間或週末，亦有乘客喺呢個站出站轉巴士到餘蔭山房景區玩。 附近嘅建築同景區 醫院 廣東省婦幼保健院（番禺院區） 學校 加拿達外國語學校 南村僑聯中學 樓盤 廣州雅居樂花園 村落 陳邊村 註 上一站·下一站